CELEX: 62018TN0474
Language: sl
Date: 2018-08-06 00:00:00
Title: Zadeva T-474/18: Tožba, vložena 6. avgusta 2018 – Veit/ECB

1.10.2018   
            
            
               SL
            
            
               Uradni list Evropske unije
            
            
               C 352/41
            
         
      Tožba, vložena 6. avgusta 2018 – Veit/ECB
      (Zadeva T-474/18)
      (2018/C 352/49)
      Jezik postopka: nemščina
      
         Stranki
      
      
         Tožeča stranka: Veit (Frankfurt na Majni, Nemčija) (zastopnik: K. Kujath, odvetnik)
      
         Tožena stranka: Evropska centralna banka
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi za ničen sklep tožene stranke z dne 3. januarja 2018 o uvrstitvi tožeče stranke z učinkom od 1. januarja 2018, v delu, v katerem je bil tožeči stranki znotraj plačilnega razpona F/G priznan le plačilni razred 17;
               
            
                  —
               
               
                  razglasi za ničen sklep tožene stranke z dne 25. maja 2018, s katerim je bil zavrnjen zahtevek tožeče stranke, da se ji z učinkom od 1. januarja 2018 prizna plačilni razred 83 v plačilnem razponu F/G;
               
            
                  —
               
               
                  toženi stranki naloži plačilo stroškov postopka.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Kršitev načela enakega obravnavanja
                  Tožeča stranka v prvem tožbenem razlogu navaja, da je tožena stranka pri notranjih kandidatih – za razliko od zunanjih kandidatov, ki so glede na enak izbirni postopek v primerljivem položaju – le deloma upoštevala poklicne izkušnje.
               
            
                  2.
               
               
                  Kršitev splošnega načela skrbnega ravnanja
                  Tožeča stranka v drugem tožbenem razlogu navaja, da je tožena stranka tožečo strank pri uvrstitvi brez objektivne utemeljitve obravnavala slabše kot kandidate, ki pri njej še niso bili v delovnem razmerju.